CELEX: 32011R0490
Language: sl
Date: 2011-05-19 00:00:00
Title: Izvedbena uredba Komisije (EU) št. 490/2011 z dne 19. maja 2011 o nedoločitvi najnižje prodajne cene za enaindvajseti posamični razpis za prodajo posnetega mleka v prahu v okviru razpisnega postopka na podlagi Uredbe (EU) št. 447/2010

20.5.2011   
            
            
               SL
            
            
               Uradni list Evropske unije
            
            
               L 133/15
            
         IZVEDBENA UREDBA KOMISIJE (EU) št. 490/2011
   z dne 19. maja 2011
   o nedoločitvi najnižje prodajne cene za enaindvajseti posamični razpis za prodajo posnetega mleka v prahu v okviru razpisnega postopka na podlagi Uredbe (EU) št. 447/2010
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(j) v povezavi s členom 4 Uredbe,
   ob upoštevanju naslednjega:
   
               (1)
            
            
               Z Uredbo Komisije (EU) št. 447/2010 (2) se začenja postopek javnega razpisa za prodajo posnetega mleka v prahu v skladu s pogoji iz Uredbe Komisije (EU) št. 1272/2009 o določitvi skupnih podrobnih pravil za izvajanje Uredbe Sveta (ES) št. 1234/2007 glede odkupa in prodaje kmetijskih proizvodov z javno intervencijo (3).
            
         
               (2)
            
            
               Glede na ponudbe, prejete v okviru posamičnih razpisov, mora Komisija določiti najnižjo odkupno ceno ali sprejeti odločitev, da se v skladu s členom 46(1) Uredbe (EU) št. 1272/2009 najnižja odkupna cena ne določi.
            
         
               (3)
            
            
               Glede na ponudbe, prejete na enaindvajsetem posamičnem razpisu, najnižje prodajne cene ni treba določiti.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Na enaindvajsetem posamičnem razpisu za prodajo posnetega mleka v prahu v okviru razpisnega postopka na podlagi Uredbe (EU) št. 447/2010, katerega rok za vložitev ponudb je pretekel dne 17. maja 2011, se najnižja prodajna cena za posneto mleko v prahu ne določi.
   Člen 2
   Ta uredba začne veljati 20. maja 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. maja 2011
      
         
            Za Komisijo V imenu predsednika
         
         José Manuel SILVA RODRÍGUEZ
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 126, 22.5.2010, str. 19.
   
      (3)  UL L 349, 29.12.2009, str. 1.